CELEX: 62021CN0815
Language: hu
Date: 2021-12-21 00:00:00
Title: C-815/21. P. sz. ügy: A Törvényszék (első tanács) T-19/21. sz., Amazon.com és társai kontra Bizottság ügyben 2021. október 14-én hozott végzése ellen az Amazon.com, Inc., az Amazon Services LLC, az Amazon EU Sàrl és az Amazon Europe Core Sàrl által 2021. december 21-én benyújtott fellebbezés

2022.2.21.   
            
            
               HU
            
            
               Az Európai Unió Hivatalos Lapja
            
            
               C 84/31
            
         
      A Törvényszék (első tanács) T-19/21. sz., Amazon.com és társai kontra Bizottság ügyben 2021. október 14-én hozott végzése ellen az Amazon.com, Inc., az Amazon Services LLC, az Amazon EU Sàrl és az Amazon Europe Core Sàrl által 2021. december 21-én benyújtott fellebbezés
      (C-815/21. P. sz. ügy)
      (2022/C 84/42)
      Az eljárás nyelve: angol
      
         Felek
      
      
         Fellebbezők: Amazon.com, Inc., Amazon Services LLC, Amazon EU Sàrl, Amazon Europe Core Sàrl (képviselők: A. Komninos dikigoros, G. Tantulli abogado)
      
         A másik fél az eljárásban: Európai Bizottság
      
         A fellebbezők kérelmei
      
      A fellebbezők azt kérik, hogy a Bíróság:
      
                  —
               
               
                  helyezze hatályon kívül a megtámadott végzést;
               
            
                  —
               
               
                  teljes egészében utasítsa el az elfogadhatatlansági kifogást;
               
            
                  —
               
               
                  az ügyet utalja vissza a Törvényszékhez annak érdekében, hogy a Törvényszék érdemben vizsgálja meg a keresetet.
               
            
         Jogalapok és fontosabb érvek
      
      A fellebbezők azt állítják, hogy a megtámadott végzés sérti az EUMSZ 263. cikket, amikor megállapítja, hogy a keresetben vitatott intézkedés nem váltott ki joghatásokat. E jogsértés abból ered, hogy a Törvényszék tévesen értelmezte az 1/2003 rendelet (1) 11. cikkének (6) bekezdését, amely a vállalkozások számára jogi védelmet biztosít a Bizottság és a nemzeti versenyhatóságok által párhuzamosan folytatott antitröszt eljárásokkal szemben. A megtámadott végzés elmulasztotta elismerni, hogy a vitatott intézkedés megfosztotta az Amazont e védelemtől.
      
         (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003. L 1., 1. o.).